Caixes didàctiques del Museu Marítim de Barcelona | reporteducació
Les dues primeres maletes són per a educació infantil i cicle inicial, la tercera (Pirates) pot ser utilitzada als cicles mitjà i superior de primària i a primer cicle d’ESO.
Aquestes maletes les podeu demanar en préstec a través del correu-e del centre de recursos pedagògics (a8903084@xtec.cat) i l’estada al centre pot ser variada, des de tot el trimestre a un període més curt en funció de la planificació de cada escola. Abans de fer-ho comproveu-ne la disponibilitat al calendari que hi ha al final.
Els habitants del mar
Amb aquesta caixa didàctica es proposa conèixer les característiques i comportament d’alguns animals marins, on viuen, com s’alimenten, com es relacionen; conèixer algunes de les adaptacions dels organismes al medi marí, tot això a través d’un conte, titelles i de diferents materials amb els que poder observar, tocar i aprendre.
La gran aventura del Nico i els seus amics
Conte que facilita l’acostament del món del mar als més petits. L’objectiu és que comprenguin per què floten els vaixells, per què serveixen les veles, i que coneguin el món dels pirates, dels pescadors, de les sirenes i dels elements del mar més rellevants. Per aconseguir-ho, a dins la caixa hi trobareu el llibre il·lustrat del conte, un teatrí amb escenografies per explicar el conte, un disc compacte amb la gravació de les cançons, materials per a experimentar la flotació… i un dossier didàctic.
Una caixa per conèixer el fenomen de la pirateria al llarg del temps i en diferents àrees, principalment al Mediterrani (segles XV i XVI) i a l’Atlàntic (segles XVII, XVIII i XIX). La caixa inclou diverses propostes de jocs, novel·les d’aventures, pel·lícules, fotografies, objectes variats com ara banderes, barrets, cartes de navegació, un tresor … i un dossier informatiu.
Calendari d’estada als centres
Els habitants del mar (1r trimestre):
Escola La Vinyala (tot el primer trimestre)
La gran aventura de Nico i els seus amics (1r trimestre):
Escola Campderrós (octubre 2017)
Pirates (2n trimestre):
Escola La Guàrdia (febrer 2018)
Escola La Garalda (març 2018)
LAILA 19/09/2017 a les 17:06
Aquest trimestre els meus alumnes han triat com a projecte d’aula “el mar” i aquesta maleta té recursos interessant per treballar a l’aula.